Downloaded from YTS.MX
Official YIFY movies site: YTS.MX
Arraioa.
Doyle naiz.
Doyle jauna.
Amildegi ertzean dagoen jokalari ausarta.
Zortearen eskularruekin jokatzen duena.
Korronteak bultzatuta Macaora iritsi dena.
Jokoaren unibertsoko hiriburua.
Mirarien hiri bat itsasoari lapurtutako lurraldean.
Baina jada ez dut mirarietan sinesten.
Eta egun gutxi barru amaituko da orain arte ezagutu dudan bizitza.
Kaka.
EZ MOLESTATU, MESEDEZ
Gaur ez duzu hemen jokatuko, jauna?
Gaur ez, Kai. Toki hau larrututa utzi dut.
Gehiago irabazten badut, Royaleak ezingo dizue ordaindu.
Eskatuko didazu auto bat?
Sentitzen dut, Doyle jauna, baina okupatuta ditugu limusina guztiak.
Guzti-guztiak?
Eskatuko dizut taxi bat?
Lasai, arratsalde ederra egiten du.
Oinez joango naiz.
Inporta zaizu?
Garaipen handi bat baino ez dut behar, eta limusinarik ez zait faltako.
Saiatu Rainbow kasinoan. Baliteke han kreditua lortzea.
Doyle jauna!
FAKTURA
Pilatzen doaz, ezta?
Lehenbailehen ordaintzea onena da guztiontzat.
Noski.
Berehala deituko diot Londreseko banku pribatuari.
- Doyle jauna! - Baina larunbata da.
Bankuak itxita daude.
Eta bihar igandea. Eta astelehena jaieguna da.
Astearte goizera arte ez dira itzuliko.
Hemen, eguerdia izango da. Ondo deritzozu?
Zor diguzun kopurua, 352 000,64 dolar hongkongdar,
astearte eguerdian ordaindu ez badiguzu,
poliziari jakinarazi beharko diot.
Astearte eguerdian.
Hiru egun dauzkazu.
Macaon, gwai lo bat naiz,
mamu arrotz bat,
ikusezina erabat.
Hemen, ia ez naiz existitzen.
Hemen, nahi dudana izan naiteke.
Punto banco bakara munduko karta jokorik bizkorrena da.
Joko bakarrean, milioiak irabazi daitezke.
Kasinoaren abantaila % 0,9koa baino ez denez,
karten jainkoak istant batean alda dezake zure bizitza.
Arauak sinpleak dira.
Apusturik handiena egin duenari bi karta banatzen zaizkio buruz behera.
Eskurik handienak irabazten du.
Bitik bederatzira, karten balioa zenbatzen da.
Hamarrek eta figurek ez dute baliorik.
Emaitzarik onena bederatzi da.
Bederatzia garaile! Dena jokalariarentzat.
Ongi etorri Rainbowra. Xanpain pixka bat nahi duzu?
Bai, baina xanpain merkerik ez.
Cristala, mesedez.
Ados.
Ondo egiten duzu txineraz.
Txinako zigarroak ere erretzen ditut. Oso hilgarriak.
Dao Ming dut izena.
Benetan? Doyle jauna.
Ohore bat da zu ezagutzea.
Jokatu duzu inoiz bakaran?
Pare bat aldiz. Monte Carlon, batez ere.
Nor da atso zaharra?
Amama.
Amama?
Izena ez dugu esaten. Oso trebea da.
Senar gonazalearen dirua hemen gastatzen du.
- Tratu ona guretzat. - Trebea da orduan?
Espirituak ikusten omen ditu.
Espero espirituek karten berri ez ematea.
Bederatzia garaile.
Gillotinaz hila. Horregatik maite dut.
Ez dago parekorik munduan.
Hondoraino sartu du hanka.
Zorte txarra igartzen zaio.
Nire kantonera ez da ona.
- Zer dio? - Ongi etorria zarela.
Esku bakarrean akaba dezaket. Potroak birrinduko dizkiot.
Jauna bazara, dirua izango duzu.
- Eskularruekin milioidunek jokatzen dute. - Milioi asko behar dira Amama garaitzeko.
- Joango zaio zortea. - Ez espirituek laguntzen badiote.
Espirituek? Bai zera. Senarraren diruak laguntzen dio.
Hogei mila!
- 30. - 35.
Berrogeita hamar.
Krediturik nahi?
Krediturik?
20 000 dolar estatubatuar % 15eko komisioarekin.
50 000 eta % 10.
25 000 eta % 12.
Ados.
Zer arraio? Dirua utziko diozu?
Astapotro horri? Zortea agortu zaio.
Zer esan du?
Jokalari txarra zarela.
Arrazoi bat gehiago nire kreditu lerroa zabaltzeko.
Lukurari zikina, tratu honek akabatuko zaitu!
Hori nire arazoa da.
- Arazorik? - Ez.
Ordaindu tabernako kontua eta gero arduratuko gara kredituaz.
Noski.
Ihes egingo du.
Edo... zergatik ez duzu beste botila bat eskatzen?
Eta komunetik bueltatzean atsoa bizirik larrutuko dut.
Itxarongo didazu?
Jakina.
Milesker.
Ez ezazu ezer eskatu.
Astakumea ez da itzuliko.
Ergel halakoa.
Arima galdu bat da.
Arraioa.
Gaur hasi da Mamu Gosetien Jaialdia.
Bertan, hildakoei egingo zaie ohore, eta auzokoek eskaintzak erreko dituzte
espirituak ohoratzeko eta asetzeko.
Milesker.
Zergatik laga zenion dirua?
- Dao Ming. - Barkatu.
Zure erruz hil da nire senarra!
Zaude. Aizu!
Itzulidazu senarra!
Dao Ming!
Nire senarra hil duzu!
Dao Ming!
Taxi!
Dao Ming!
Nora zoaz?
300 dolar zor dizkidazu xanpainagatik.
Ez daramat dirutik. Barkatu.
Milesker.
Zaude!
Konpentsatu nahi zaitut.
Afaria eta dantza. Zer deritzozu?
Agian ados jarriko gara.
Gorroto ditut jokozaleak.
Bidegurutze estatistiko batean nago.
Galtzen jarrai dezaket,
baina probableagoa da irabazten hastea.
Probabilitateak ez zaitu salbatuko.
Ez al da hori bizitza? Gertagaiztasun estatistiko bat?
Opari misteriotsu bat da.
Entzun, ni neu sartu naiz nahaste honetan.
Baina laguntza egokiarekin, atera naiteke.
Entzun! Zorte txarra izan dut. Ohiko hartzekodunekin saiatu naiz, baina...
hitza zabaldu omen da.
Kinka larri samarrean nago.
Milesker.
Zure bezeroa zen?
Jauzi egin duena?
Ez da zure errua.
Bere erabakia izan da eraikin batetik jauzi egitea.
Arazo iragankor baterako konponbide iraunkor bat.
Jaun agurgarri bat zinela pentsatu nuen kasinoan eskularruekin ikusi zintudanean.
Inoiz ez dut inor ikusi kasino batean eskularruekin.
Savile Rowko kalitatea.
Zorte ona ematen didate.
Baina zorte txarra duzu.
Proposamen bat daukat.
- Biontzat ona da... - Ez dit axola.
- Entzun behintzat. - Ez.
- Erdia emango... - Entzun zuk. Akabo kredituak.
Zuretzat eta beste guztientzat.
Etsi egin dut.
Zertaz?
Bizitzaz?
Ni ere egon naiz amore emateko zorian.
Hainbat aldiz.
Iruditzen zait
tipoak zor zizun dirua zor duzula.
Ez da nire ardura, baina larria bada ere, badaude suizidioa baino irtenbide hobeak.
Beste ludopata bati dirua uztea?
Ez zaitez horrenbeste puztu.
Goi mailako kasino batean, komisioetatik biziko zinateke,
ez kreditu lerro ilunetatik eta apustu ilegaletatik.
Nahi baduzu, joango naiz.
Egin zeure buruaz beste, baina ez jokatu hobea bazina bezala.
Gwai lo bat izango naiz, baina badaukat arima.
Eta ez dago zurea baino galduago.
Ez nion krediturik eman behar.
Ezetz esan behar nion, baina ez nintzen gauza izan.
Nola deitzen zen?
Asko ezagutu ditut. Denak zarete berdinak.
Ni ez.
Zerk egiten zaitu ezberdin, jauna izateaz aparte?
Zortearen eskularruek.
Savile Rown erositakoek?
Bai.
Mamu Gosetien Jaialdia da.
Aste bat barru, Mamuen Egunean,
jendeak erre egingo ditu hildakoentzako eskaintzak.
Alde egin behar dut.
Eta zuk ere bai.
Nora?
Ez saiatu niri jarraitzen.
Espero nuen zu... tartetxo batez geratzea.
Asko irabaztear nago.
Eta, irabazten dudanean, bion zorrak ordainduko ditut.
Zinez.
Animatu.
Dena pasatzen da.
Nire unea heltzen denean,
ez zaitut ahaztuko.
Zin degizut.
Eta jaunok ez dugu hitza hausten.
Aukerak agortu zaizkit.
Jarraitu hori egiten.
Heldu da unea. Goazen aurrera.
Jaunok ez dugu hitza hausten.
Kaixo.
- Kaixo. - Doyle jauna.
Barkatu?
Freddy dei nazakezu.
Eskerrik asko.
Lehen aldia Macaon?
- Zer? - Ea zure lehen aldia den Macaon.
Bai.
- Zurea ere bai? - Joan-etorriak egiten ditut.
Zirraragarria dirudi.
Barka atrebentzia,
baina eskertuko nizuke argazkia ezabatzea.
- Zer? - Igogailuan atera didazuna.
- Selfiea? - Bai. Nirekin atera duzuna.
Ene, ez naiz konturatu.
Gorroto dut halako gauzak eskatzea, baina pribatutasuna oso...
serio hartzen dut.
Zergatik?
Ez zabiltza ihesean, ezta?
Ez. Ez dago misterio handirik.
Baina jokoan aritzen garenok diskrezioa zaintzen dugu.
- Bai, diskrezioa dugu oinarri. - Bai?
- Bai. - Noski.
Bueno, nire ustez, zure itxura...
deigarri samarra da ihesean egoteko.
- Ez didazu izena esan. - Betty.
- Betty zer? - Grayson.
Ados, Betty Grayson.
Nor zara? Zer nahi duzu?
- Badakizu hori. - Dirua?
- Justizia. - Justizia?
Bale.
Eman 500 dolar eta izango duzu justizia.
Xelebrea zara, Doyle jauna.
Argazkia nahi duzu? Bete baldintzak.
- Baldintzak? - Bai.
Bete-betean harrapatu zaitut eta ihes egiten saiatu zara.
Estu eta larri zabiltza, eta, denbora irabazteko,
oporretan zaudela sinetsarazi nahi didazu.
Uste duzu beste aukera bat utziko dizudala
eta argazki bat bidali ahalko diozula ikertzaile pribatuen agentzia horri,
hona ez dakit zertara bidali zaituztenei.
Ni mehatxatzera ziur asko.
Baina kasinoetan debekatuta daude kamerak.
Ordaintzen ez badidazu, ahaztu argazkiaz.
Beraz, aski da. Utzi hobea bazina bezala jokatzeari.
500 dolar. Orain.
Sosik gabe geratu zara, ezta,
Reilly jauna?
Aizu!
Barkatu.
- Arraioa. - Reilly!
Zu baino arerio handiagoak gainditu ditut.
Itzuli zorroa.
Non arraio dago telefonoa?
Lehenik, 500 dolarrak.
- Eman telefonoa. - Dirua. Gero, argazkia.
Milesker.
Eta telefonoa?
Tratu bat egin dugu.
Argazkiak gehiago balio du.
Aukera askorik ez duzu. Beraz, eseri eta gozatu nire garaipenaz.
Ikusi eta ikasi, Betty.
- Tori, bakean utz nazazun. - Ez, tratu bat egin dugu.
Trukean, 10 000 dolar dira. Hartu itzazu.
Ezin dut!
Horixe ahal duzula.
Ezin duzu ezetz esan. Hau...
kontserbatoriorako matrikula da.
Oporrak Karibean, sukalde berria, jantzi dotoreak!
Ez zenidan mugikorra itzuliko, ezta?
Ez al da hau hobea?
Denak ez gara zu bezalakoak.
Itxaron! Jainkoarren.
Zaude. Entzun, akatsak egin nituen. Nork ez du iraganean hanka sartu?
Baina hutsetik hasten saiatzen ari naiz.
Ez dakit zer usteko duzun, baina ez naiz kriminal bat.
Diru dezente lapurtu diozu gure bezeroari.
Eta jokoarekin arazoak dituzula bistakoa bada ere, ez da aitzakia.
Ez daukat arazorik jokoarekin.
Bale?
Afaria eta dantza. Zer deritzozu?
Agian ados jarriko gara.
Barkatu?
Dantza egiteko eskatzen ari naiz.
Nola ausartu zara?
- Bizi pixka bat! - Zoaz pikutara.
Hartu zor nizkizun 500ak behintzat.
Zuretzat! Hurrengo jokoan galduko dituzu.
Ludopata madarikatuak.
Arraioa.
Kea bezala joan zaizu energia?
Energiarik ez dut izango, baina potroak oso-osorik dauzkat.
Bai, baina ez luzerako.
Amamak bederatzi berriro.
Ez duzu horrenbeste zorte, ezta?
Tira, hobe dut...
etxera joan.
Dao Ming!
Non zeunden? Non...
Jokalariak lau.
Bankuak zortzi.
Gwai lo ak dena galdu du.
Reilly jauna?
Beraz, ondo igarri zenuenez,
Strick and Garland ondare kudeaketarako agentzia bat da,
Erresuma Batukoa.
Kasua poliziaren esku uzteaz gain,
nire agentzia kontratatu dute, Huntsworth, Reilly topa dezagun,
Erresuma Batuan haien bezero bati 957 000 libera lapurtu zizkiolako.
IKERTZAILE PRIBATUA
- Cynthia. - Blithe.
Betty nuen nahiago.
Manilan galdu zizuten arrastoa.
Bai? Hori...
zirraragarria da.
Utzi jokoak, Reilly jauna.
Hau jaso berri dugu.
- Zer da? - Oso ondo dakizu zer den.
Berriki plazaratutako heriotza agiri bat.
Eta badakizu... zurea delako. Edo hori sinetsarazi nahi izan duzu.
Manilan izapidetu zuten duela aste batzuk. Agenteari eskudirutan ordaindu zioten.
Hara. Orduan nik... hildako tipo horren antza daukat?
Nola deitzen zen?
- Reilly. - Reilly.
Eman dizkidaten eskumenez baliatuz, ondorengo tratua eskaini nahi dizut:
itzuli ezazu lapurtutako dirua
Strick and Garlandeko kontura 24 orduan
edo deportatu egingo zaitut Erresuma Batuan epai zaitzaten.
Deportatu?
Zure argazkia daukat.
Egiaztapenak egiten bukatutakoan,
poliziari bidaliko diote zure fitxategia.
Kooperatzen ez baduzu.
24 ordu dituzu, Reilly jauna.
Pozik zaude lanean?
Gogor lan egiten duzu, baina zer daukazu?
Zapata merke batzuk eta pentsio eskas bat.
Ez da bizitza oso ona, ezta?
Dirua lapurtu zenion... andre zahar babesgabe bati.
Atso berekoi aberats bati lapurtu nion.
Bere ondasunak kudeatzeko konfiantza zugan jarri zuen!
Barkatu hau esatea, Reilly jauna,
baina, niretzat, kriminal galanta zara.
Gizon heldugabe bat,
bere harrokeriari jarraituz, erredentzio aukera oro hautsi duena.
Hori naiz zuretzat?
Doyle jaunaren antzezpena?
Patetikoa da.
Sinesgaitza, amateurra erabat.
Doyle?
Goi mailako abizena ere ez da.
Hori ere txarto egin zenuen.
Epemuga bihar da, eguerdian.
Dao Ming!
Laguntza behar dut.
LAMMA UHARTEA
Lippett!
- Jauna! - Utzi pasatzen!
- Lippett! - Jauna!
Lippett! Ez iezadazu ukitu!
- Jauna! - Utzi pasatzen!
Hartu trago bat. Hau iskanbila.
Macaotik joan behar dut.
Hong Kongerako ferrya hiru ordu barru aterako da.
Edateko une txarrik ez dago.
8000 zor dizkidazu. Ez dut astirik. Ordaindu.
- Zer duzu? - Orain!
Bueno, bale.
Tori.
- 2000 baino ez? - Daukadan guztia.
- Nola ordainduko diezu neskei? - Kredituz.
Jainkoarren, lasaitu. Trago bat ordainduko dizut.
Dena behar dut.
Mesedez. Afaria eta dantza. Zer deritzozu? Agian ados jarriko gara.
Hori nire aipua da! Jokorik ez nirekin!
Lasaitu, gizon. Itxura penagarria duzu.
Hobeto sentituko zara afaldu eta Douro on bat edan ondoren.
Nik ordainduko dut.
Benga. Azken dantza.
Nire kontu.
Zer duzu?
Gaixorik ez zaude, ezta?
Joko hau gehiegi zen zuretzat, Reilly.
Ingalaterrako goi mailen ankerkeria gutxietsi duzu.
Hilketak, azpijokoa... Iluna da gure fatxada dotoreek ezkutatzen dutena.
Eta eskola publiko oso garestietan
geneak gogortzen dizkigute sasikume krudelak bilakatu arte.
Zer esan duzu?
Barkatu?
Reilly. Reilly deitu didazu.
Nola dakizu nire izena?
Zu izan zara.
Zuk esan zenien non nengoen, ezta?
Zuk salatu nauzu.
Bai, zerbait eman behar nion.
Ordaindu dizu?
Dirua eskaini dizu?
Amnistia.
Nik ere baditut kontu ilunak, adiskide.
Eskertu beharko zenidake xantaia nik neuk egin ez izana.
Txinako atsotitz batek dioenez:
lotsari sua.
Lotsari su eman diot, Reilly.
Zuk ere probatu beharko zenuke, baina ez dakit gauza izango zaren.
Barne-barnean, langile irlandar zintzo bat baino ez zara,
bere mugetatik harago joan dena.
Zer egingo duzu?
Ez dakit.
Jainkoarren, ez egin erokeriarik.
Denoi pasa zaigu burutik.
Suizidioa.
Niri ere bai, benetan.
Ezagutzen duzu zeruan esnatzen den jokalariaren istorioa?
Hil eta gero esnatzen da kasino dotore batean:
xanpaina izotzetan, neskak nonahi...
Apustu guztiak irabazten ditu: bat, beste bat... Ezin du galdu.
Azkenean, ondoko jokalariari esaten dio:
"Ez nuen uste zerura helduko nintzenik.
Beste tokira joatea espero nuen".
Eta ondokoak esaten dio:
"Hau da beste tokia".
Animatu.
Askoz azkarrago hilko zara irabazita galduta baino.
Sosik gabe utzi nauzu, adiskide.
Zuk ordaindu beharko duzu.
Hurrengo geralekua: Hong Kongeko portua. Azken geralekua.
Mesedez, irten itsasontzitik.
ROYALE HOTELA
- Barkatu, beste mimosa bat, mesedez. - Noski.
Milesker.
Kontua nahi duzu, jauna?
Kabiarra eta bliniak, mesedez.
Noski, jauna.
Arraioa.
Barka, zer ordu da?
Eguerdia, jauna.
Ordaindu nahi duzu, jauna?
Oraindik ez.
Vodka martini bat nahi dut, limoi azalarekin eta Angosturarekin.
Ukitu bat baino ez.
Jauna, ordaindu behar duzu beste trago bat eskatu aurretik.
Bai?
Bai, jauna.
Zer deritzozu honi? Ekarri vodka eta gero ordainduko dizut.
- Ezin dut hori egin, jauna. - Zergatik?
Asko sentitzen dut.
Ulertzen dut.
Jauna, ondo zaude?
- Txartelak onartzen dituzue? - Bai.
LAMMA UHARTEA
Kaixo.
Esan zu zarela.
Uste nuen...
berriro ikusiko ez zintudala.
Hau egingo al luke jaun batek?
Diru zorroa ahaztu duen jaun batek agian.
Edo jatetxeetan ordaintzea gogoko ez duen batek.
Macaon ahaztuko nuen dirua.
Zu bai inozoa.
- Tira, gertatzen zait. - Bai?
Bai, ahazkorra naiz.
- Nire ezaugarri bat da. - Ulertzen dut.
Zer egiten duzu hemen? Zer probabilitate dago?
Ez da probabilitatea.
Oso bero zaude.
Zer esango zenuke...
esango banizu...
bihotzeko bat izaten ari naizela?
Kaixo.
Nola heldu naiz hona?
Larrialdietatik ekarri zaitut. Bi egun pasa dituzu lotan.
Jainkoa.
Zer egun da gaur?
Osteguna.
Ene, joan behar dut.
Nora?
Macaora. Bi egunez atzeratu naiz.
Ordaintzen ez badut, atxilotuko naute.
Orain bazoaz, hil egingo zara.
Zer esan nahi duzu?
Gutxigatik ez zaitu jokoak hil. Ez zenidan jaramonik egin.
Tira, oraindik ez naiz hil.
Segi horrela eta ez duzu iraungo.
Baduzu martini lehorrik?
Hereditarioa da.
Zer?
Aipatu duzun nire jokorako joera.
Eta edatekoa.
Nire leinuko gizon lerro joriaren ondarea.
Eskularru horiak ere heredatu dituzu?
Txinan eginak direla ikusi dut,
ez Savile Rown.
Zer da hau?
Zure zenbakia?
Proba bat da.
Zer-nolako proba?
Ikusiko duzu.
Etorri, egin jauzi!
Jolas gaitezen.
Bakoitzak galdera bat egin dezake.
Eta egia esan behar dugu.
Egia?
Zeri egiten diozu ihes?
Atso aberats bati diru asko lapurtu nion.
Eta...
egiari ihes egiten diot.
Jokora emana, gezurtia eta lapurra naiz.
Iruzur hutsa.
Inoiz ez dut hori onartu.
Oso irrikan nago behin bada ere...
Behin bada ere...
lotsaren zama askatzeko.
Bueno.
Nire txanda.
Zergatik lagundu nahi didazu?
Zu eta ni...
berdinak garelako.
Hazi nintzen herrian uste zuten...
neskek zorte txarra zekartela.
Beraz, nagusi egin nintzenean,
gurasoei dirua lapurtu nien
eta ihes egin nuen bizitza hobe baten bila.
Aste bat geroago, nire aita atsekabeak jota hil zen.
Lan eta lan egin nuen.
Eta egunero...
diru pixka bat gordetzen nuen.
Uste nuen, nahikoa aurrezten banuen eta amaren bizitza betiko aldatzen banuen,
barkatu egingo zidala.
Baina dirua itzuli zidan.
Ezagutzen duzu budisten infernua?
Naraka.
Mamu gosetien erreinura omen doaz
diru-gosez bizitzen direnak.
Aho zabalak dituzte, eta lepo meheak.
Berdin dio zenbat jaten edo edaten duten.
Inoiz ez dira asetzen.
Hara joango garela uste duzu?
Zuretzat ez da beranduegi.
Mirari bat behar da ni bezalako norbait aldatzeko.
Dao Ming?
Bederatzia garaile.
Doyle jauna.
- Bai. - Epea pasatu zaizu, jauna.
- Sentitzen dut. - Lau egun pasa dira.
Lagun batek atzeratu nau.
Jakinarazi behar dizut...
Hor dago dena. 353 000 dolar hongkongdar.
Kanbioak zuretzat.
Aurrera, konta ezazu.
Bidali xanpain botila bat.
Sentitzen dut gaizki-ulertua...
Orduan Dom Pérignon izan dadila. 1990ekoa.
Gorroto dut xanpaina.
Zuretzat ez da beranduegi.
Ulertzen duzu estatistikoki oso inprobablea dela
zazpi bederatziko jarraian ateratzea?
Bost aldiz jarraian aurpegia ateraz gero, berriz ateratzeko probabilitatea % 50 da.
Guztiz ezohikoa da zazpi bederatziko ateratzea.
Zortea badut ez da nire errua.
Ez da zortea.
Eta baditugu frogak, Doyle jauna.
- Tranpa egitea leporatzen ari zara? - Segurtasun bideoak aztertu ditugu.
Gure langile batek dio figura bat zegoela zure atzean.
Figura bat?
Zin egin digu ikusi duela. Lankide askok sinesten diote.
Zer demontre esan nahi duzu?
Bulego nagusian uste dute aldamenean mamu bat daramazula.
Mam...
- Zer? - Aurretik ere gertatu izan da.
Zera eskatzen ari naiz: kasinoan berriro ez jokatzeko.
Bideoa ikusi nahi dut.
- Hori ezinezkoa da. - Mamuen istorio bat kontatu didazu.
Nire bazkideak superstiziosoak dira,
baita langileak ere.
Barkatu, baina horrelakoak dira gauzak.
Nire erakundearen jarrera irmoa da:
hemen jada ez zara ongi etorria.
Orduan beste kasino batera joango naiz.
Ezta Macao osoan ere.
Barkatu?
Zure argazkia eta izena Macaoko kasino orotan daude.
Poliziari deitzeko aginduak dituzte.
Kontuz ibili, edo atxilotuko zaituzte.
Biok dakigu zer gertatu den.
Ezin duzu porrota onartu.
Zorte oneko sentitzen zara?
Lotsari su eman diozu azkenean, Reilly?
Zuretzat ez da beranduegi.
Alfred, azken joko bat behar dut.
Zortzi milioitik gora jokatuko ditut bakara esku bakarrean.
Ezin didazu ezetz esan.
Galtzen badut, mamurik ez daramadala frogatuko dut.
Irabazten badut, Macao utziko dut betiko.
Ez duzu ezer galtzerik.
Jokatzen utzi behar didazu.
Dena.
Reilly!
Zer arraio ari zara egiten?
Duela lau egun bidali behar zenigun dirua.
- Tira, Cynthia... - Ez deitu horrela.
Zure bolada ona sare sozial orotan dago.
Agortu zait pazientzia.
Poliziari deituko diot.
Zorraren hiru laurden dauzkat.
Eta jende gehiagori ere lapurtu nion.
Poliziari deitzen badiozu, ez duzu lortuko nahi duzuna.
Bale? Emadazu...
joko bat gehiago.
Eta ordaindu ahalko dizuet.
Zuri eta beste guztiei.
Bale?
Zor oro ordaintzeko hitza eman dut eta jaunok ez dugu hitza hausten.
Utzi lelokeriak eta eman daukazuna...
Cynthia, entzun iezadazu.
Biok gatoz irla gris eta euritsuetatik.
Etxe apaletan hazi ginen, eskasian.
Eta...
okitu arte jan izan dugu patata purea.
Eta gogotik aspertu izan gara gure behe-auzo ilunetan.
Bai, aukera oso desberdinak egin ditugu.
Baina aukera horiek hona ekarri gaituzte.
Zeri buruz ari zara?
Badugu ahalmena...
bata bestearen patua aldatzeko.
Mozkortuta zaude?
Esku bakarrean irabaziko dudan dirutza
inork ez du inoiz irabazi mundu honetan.
Diru horrekin egingo duzuna, Strick and Garlanden partearekin,
zure erabakia da.
Baina ni Manilara joango nintzateke
eta heriotza agiri merke bat erosiko nuke.
Nire ametsik basatienak beteko nituzke.
Gizatxar galanta zara, Reilly.
- Dantza aretoan egongo naiz. - Barkatu?
Dantza egiteko eskatzen ari naiz, Betty.
Cristala, jauna.
- Milesker. - Pururik nahi?
Jauna, heldu da zure aurka jokatu nahi duen gizon bat.
Florentziako Lorenzo printzea da.
Monte Carlotik etorri da.
Onartuko diozu erronka?
Doyle jauna.
Berorren gorentasuna.
Zorte ona duzula diote.
- Denok dugu zorte ona noizbait. - Jakintsua da gizona.
Hainbeste zorte izanik,
prest egongo zara esku bakarrean dena jokatzeko?
Ez nuen besterik espero.
Orduan apustua berdinduko dut.
Bi eta bederatzi.
Hamar puntu gaindituz gero, hamar kentzen dira. Doylek bat atera du.
Beste karta bat jaso dezake.
Lorenzo printzeak zazpi atera du.
Zortzi. Azken emaitza: bederatzi.
Doyle jauna garaile.
Zer egingo duzu diruarekin?
Zorrak ordaindu.
Mirarietan sinesten duzu?
Orain bai.
957 000 libera esterlina Hong Kongeko dolarretan
goizeko hamarretako kanbio tasarekin.
Non dago amarrua?
Inon ere ez.
Ez iezadazu ziria sartu, Reilly.
Ulertzen?
Berdin dit buruan zer amarru edo trikimailu daukazun.
Ez iezadazu ziria sartu.
50 000 gehiago utzi ditut zuretzat. Trukean ez dut ezer nahi.
Opari bat da.
Bizi apur bat.
Reilly?
Bai?
Dantzarik ez dugu egingo?
- Lortu duzu, Doyle jauna! - Milesker, Kai. Esan nizun.
- Garaipen handi bat baino ez nuen behar. - Banekien gai zinela. Limusina zain duzu.
Milesker.
Nora goaz, Doyle jauna?
Rainbowra, mesedez.
Gorroto ditut puruak.
Zure zain nengoen, maiestate.
Banekien azken apustu bati ez zeniola ezetz esango.
- Ez naiz jokatzera etorri. - Hau kasino bat da.
Eta albo apustu bat?
Three card six.
Serio ari zara?
Guztiz.
Three card six apustuan ehun aldiz biderka daiteke. Irabazten badut, zuk...
zor izango didazuna...
Bete-beteta ditut patrikak.
Bost maletarekin sartu eta 500 eraman.
Eseri zaitez.
Emaiozue xanpain hotza eta puru on bat.
Jokoa utzi dut.
Txorakeriak.
Betiko.
Jokatzera ez bada, zertara etorri zara?
Dao Ming ikustera.
Dao Ming? Jada ez du hemen lan egiten.
Non aurki dezaket?
Inon ere ez.
Hilik dago.
Zer?
Bere burua ito zuen.
Bere burua ito zuela?
Mamuen Jaialdiaren lehen gauean.
Tenpluaren ondoan.
Ezinezkoa da.
Ezinezkoa!
Elkarrekin egon ginen egunsentira arte.
Sentitzen dut. Egia da.
Txinara bidali dituzte haren gauzak.
Erraustea ordaintzeko sosik ere ez zeukan.
Aizu.
Ikusi nuen. Ni...
harekin egon naiz, bale?
Harekin egon naiz.
Zer deritzozu albo apustuari?
Dena esku bakarrera?
Ez.
Diru hau harentzat da.
Dao Ming!
LAMMA UHARTEA
LAWRENCE OSBORNEREN ELEBERRIAN OINARRITUTA
Azpitituluak: Borja Larrañaga